**NAVODILO ZA IZPOLNJEVANJE OBRAZCA »OBRAČUN V NON EU SISTEM OSS«**

To navodilo pojasnjuje, kako davčni zavezanec, vključen v posebno neunijsko ureditev v Sloveniji, izpolnjuje posebni obračun DDV.

Davčni zavezanec mora davčnemu organu predložiti poseben obračun DDV za vsako koledarsko trimesečje ne glede na to, ali je v tem obdobju opravljal storitve.

Če  v obračunskem obdobju davčni zavezanec ni opravljal storitev niti nima popravkov iz preteklih obdobij, to označi v okencu pred izjavo. S tem se obračun samodejno izpolni z vrednostmi 0 (nič) in davčnemu zavezancu ni treba ročno vpisovati teh vrednosti v posamezne razdelke.

**PODATKI ZA SESTAVO POSEBNEGA OBRAČUNA DDV**

Davčni zavezanec mora voditi evidence o transakcijah v okviru te posebne ureditve. Te evidence morajo biti dovolj natančne, da lahko davčni organi države članice potrošnje ugotovijo, ali je obračun DDV pravilen.

**OPRAVLJENE STORITVE IZ SLOVENIJE**

Vpisuje se le opravljene storitve iz Slovenije.

V polju »Država potrošnje« se iz spustnega seznama izbere ustrezno državo kupca, ki ima poleg naziva države tudi pripadajočo stopnjo DDV. Določena država se v spustnem seznamu prikaže večkrat v odvisnosti od ustrezne davčne stopnje.

V polje »Davčna osnova« se zneski vpisujejo v evrih in centih (na 2 decimalni mesti).
S klikom na polje » Dodaj vrstico« se odpre naslednja vrstica za vnos.

**POPRAVEK OBRAČUNA DDV**

Davčni zavezanec lahko v obdobju treh let od poteka roka za predložitev posebnega obračuna predloži spremembe tega obračuna. Spremembe se vključijo v tekoči obračun.

S klikom na gumb »Dodaj vrstico« se odpre vrstica za vnos.

V polju »Obdobje« se iz spustnega seznama izbere obračunsko obdobje, ki je predmet popravka.

V polju »Leto« se iz spustnega seznama izbere leto obračunskega obdobja, ki je predmet popravka.

V polju »Država potrošnje« se iz spustnega seznama izbere državo članico Unije, za katero se popravlja podatek.

V polje »Znesek DDV« se vpiše znesek DDV, ki smo ga za posamezno državo preveč ali premalo poročali v določenem obračunskem obdobju in je predmet popravka.

Primer: Za državo AT je davčni zavezanec za obdobje Q22021 (drugi kvartal leta 2021) poročal opravljene dobave. Naknadno je ugotovil, da je bil poročan znesek prenizek za 250,00 evrov, zato v polje »Znesek DDV« za državo AT za obdobje Q22021 vpiše znesek 250,00 evrov.

Po kliku na gumb »Izračun« se na dnu obrazca izračunajo posamezni zneski DDV in skupna vsota zneskov DDV. Slednji znesek je znesek, ki ga mora davčni zavezanec plačati za vse opravljene storitve in izvedene popravke v tekočem obračunu.